Juha Korhonen (media-alan toimija)

Juha Korhonen (s. 1980 tai 1981) on suomalainen media-alan yrittäjä.Juha Korhonen Vapauden liitto 7.6.2022, viitattu 25.7.2024 Perustamiensa verkkojulkaisujen lisäksi Korhonen on toiminut muun muassa MV-lehden päätoimittajana. ==Tausta== Korhonen on kertonut työskennelleensä ilmailualalla ennen siirtymistään media-alalle. == Toiminta vastamedian parissa == Korhonen on yksi keskeisistä vastamediavaikuttajista Suomessa. Hänen tiettävästi ensimmäinen hankkeensa alalla oli vuonna 2016 perustettu Nykysuomi-sivusto, joka keskittyi maahanmuuton vastustamiseen. Petri Perta osti julkaisun vuonna 2018, mutta julkaisu siirtyi Korhoselle uudelleen pari vuotta myöhemmin ja Korhosesta tuli jälleen sen päätoimittaja. Vuonna 2016 Korhonen osallistui aktiivisesti Risto Pietilän Kansanmarkka- virtuaalivaluuttahankkeeseen. Hän myös vastasi Pietilän VAL-median videoalustasta.Janne Riiheläinen, Tapaus Juha Korhonen Väkivallaton maanpuolustus ja sen henki 5.12.2021, viitattu 25.7.2024 === MV-lehti, Nettiuutiset ja AD === Korhonen pääsi MV-lehden päätoimittajaksi tammikuun alussa 2018. Hän toimi päätoimittajana noin yhdeksän kuukauden ajan. Hänen jälkeensä päätoimittajaksi palasi Ilja Janitskin, ja myöhemmin julkaisu siirtyi Janus Putkosen hallintaan. Korhosen päätoimittaja-aikana MV-lehdessä pidettiin Johan Bäckmania isänmaallisena vaikuttajana, joka oli joutunut mustamaalatuksi. Lehden toimittajakunnasta toisaalta myös erotettiin "Bäckmanin kätyriksi" luonnehdittu henkilö. MV-lehden jälkeen Korhonen toimi Nettiuutiset-sivustolla, johon kootiin artikkeleita kansainvälisestä politiikasta. Venäjän politiikkaa käsiteltiin julkaisussa myönteisessä valossa. Nettiuutiset jäi kuitenkin lyhytikäiseksi hankkeeksi. Korhonen perusti seuraavaksi AD-nettiradion. Hän perusti myös ulkoasultaan Facebookiksi naamioidun sosiaalisen median alustan nimeltään AD Yhteisö.MV-lehden entinen päätoimittaja perusti vale-Facebookin Journalisti 23.10.2019, viitattu 25.7.2024 === Toimittajaliitto === Korhonen valittiin loppuvuodesta 2019 harhaanjohtavasti nimetynLaura Halminen, Valemedia MV-lehden puuhamiehet perustivat ”Toimittajaliiton”, jonka taustalla on Venäjä-yhteyksistään tunnettu Johan Bäckman Helsingin Sanomat 21.12.2019, viitattu 25.7.2024 Toimittajaliiton puheenjohtajaksi.Piritta Palokangas, Valemedia MV-lehden puuhamiesten ”toimittajayhdistykselle” välitön porttikielto Twitteriin – ”Tämän porukan Venäjän kytkökset ovat hyvin tunnetut” Talouselämä 18.12.2019, viitattu 25.7.2024 Samalla varapuheenjohtajaksi valittiin Janus Putkonen ja sihteeriksi Jarmo Ekman. Helsingin Sanomien mukaan Toimittajaliiton tarkoitus on disinformaation levittäminen. Esimerkiksi verkkosivujen osoitteeksi valittiin sivusto, jolla oli sama nimi kuin Journalistiliiton nettisivuilla, mutta eri domain-pääte. Toimittajaliiton taustalla oleva Suomen vapaa sana riippumaton toimittajayhdistys ry on Johan Bäckmanin perustama ja merkitty yhdistysrekisteriin joulukuussa 2016. Korhonen katsoi nykyjournalismin luopuneen journalismin periaatteista ja journalistisista ohjeista. === Tokentube === Vuonna 2021 Korhonen perusti Tokentuben, joka keskittyi videoiden julkaisuun. Palvelu houkutteli piiriinsä varsinkin niitä, joilta oli estetty muun muassa QAnon-teemaisen sisällön tuottaminen ja kiisteltyjen koronapandemiaan liittyneiden väitteiden esittäminen Youtubessa. Tokentuben taustalla toimi IT Turvamies -niminen yritys, jossa toimivat Jyri Hovila ja Juha Korhonen. Korhosen mukaan toimintaa rahoitti kaksi suomalaista sijoittajaa. Tokentube nousi yhdeksi tunnetuimmista Seuran disinformaatioksi luonnehtiman sisällön levittäjistä Suomessa. Sisällöntuottajiin kuuluivat afrikkalaiset ja amerikkalaiset hurmoskristilliset saarnaajat, Soldiers of Odinin jäsenet, uusnatsit, QAnon-uskomusjärjestelmän kannattajat, väestönvaihtoon uskoneet henkilöt ja Venäjän näkökulmien puolestapuhujat. Tokentuben taustalla toimineen yrityksen nimissä oli monia domaineja, joihin kuului lukuisia koronapandemian kiistäviä sivustoja. Osa julkaisuista kiisti pandemian olemassaolon, osa vain sen vaarallisuuden. Sisällössä muun muassa kritisoitiin koronatoimia, maskien käyttöä ja rokotuksia; rokotteet samaistettiin osassa julkaisuista pedon merkkiin. Great Reset -salaliittoteoria oli alustalla näkyvästi esillä. Joukossa oli runsaasti myös uushenkistä ja kristillistä sisältöä. Sisällöntuottajia yhdistivät esimerkiksi kokemukset Youtubesta ja sosiaalisesta medista poistetuiksi tulemisesta sekä marginaalisesta asemasta yhteiskunnasta. Ylellä tätä marginaalisuuden kokemusta pidettiin niin voimakkaasti erilaisia toimijoita yhdistävänä, että merkittävätkään ideologiset erot eivät haitanneet vaan esimerkiksi Israelia yleisesti tukevat karismaattiset kristityt kykenivät yhteistyöhön holokaustin kiistäjien kanssa.Johanna Vehkoo, Valheenpaljastaja: Internetiin on kaikessa hiljaisuudessa syntynyt Youtuben kaltainen kotimainen kanava, jossa levitetään salaliittoteorioita – tällainen on Tokentube Yle 2.11.2021, viitattu 25.7.2024 Tokentuben sisällössä tuotiin esiin syvä epäluottamus tiedotusvälineitä, poliitikkoja, viranomaisia ja lääketiedettä kohtaan. Osassa julkaisuista korostettiin luontoarvoja, mutta toisaalta kehystettiin ilmastonmuutoskeskustelu globaalin eliitin juoneksi. Elokapina määriteltiin usein vihollistahoksi. Puoluepolitiikkaa käsiteltiin Tokentubessa vain vähäisesti, mutta Kristallipuoluetta ja Valta kuuluu kansalle -puoluetta käsiteltiin myönteisessä valossa. Tokentube mainosti Ossi Tiihosen kampanjaa perussuomalaisten puheenjohtajavaalissa, ja monet sisällöntuottajat suhtautuivat positiivisesti asiaan. Heinäkuussa 2021 PayPal sulki Tokentuben ja Korhosen oman tilin. Samalla PayPal kertoi yhteistyön alkamisesta Anti- Defamation Leaguen kanssa tarkoituksena sulkea ekstremistien ja viharyhmien rahaliikenne. Vuonna 2021 Tokentubessa levitettiin videota, jonka puhuja valehteli monien koululaisten joutuneen sairaalahoitoon tultuaan rokotetuiksi Tampereella.Johanna Vehkoo, Valheenpaljastaja: Tällaista väärää tietoa levitettiin vuonna 2021 – katso, menitkö lankaan Yle 31.12.2021, viitattu 25.7.2024 Lokakuussa 2021 Tokentube oli suljettuna yli viikon ajan. Palveluntarjoajan kerrottiin katkaisseen palvelun sopimusrikkomukseen vedoten. Facebookissa kerättiin lahjoituksia, ja Tokentube palasikin näkyviin. Alustalla kerrottiin sen siirtyneen venäläiselle palvelimelle "sensuurin ulottumattomiin".Janne Riiheläinen, Petri Korhonen, Seura tutki: Millaisten saarnaajien ääntä rokotevastustajat ja salaliitto-uskovaiset kuuntelevat? Seura 19.11.2021, viitattu 25.7.2024 Vuonna 2022 Korhonen kertoi Helsingin Sanomille, ettei Tokentubella ole sisältövastaavaa. Hän määritteli sen mielipidevapaaksi videoalustaksi, jonka sisällöntuottajat itse vastaavat jakamastaan sisällöstä. Korhonen kiisti esitetyn syytöksen Tokentuben venäläisrahoitteisuudesta.Jose Riikonen, Valheiden verkko Helsingin Sanomat 21.1.2022, viitattu 2.8.2024 23\. huhtikuuta 2022 Anonymous ilmoitti kaataneensa Tokentuben vedoten siihen, että se levitti Vladimir Putinin propagandaa.Tuuli Tahkokorpi, Anonymous väittää kaataneensa suomalaisten Putin-tukijoiden videokanavan Iltalehti 25.4.2022, viitattu 25.7.2024 === Muu toiminta === Korhonen oli Pohjoismaisen vastarintaliikkeen tukijäsen ennen järjestön kieltänyttä oikeuden päätöstä. 30\. tammikuuta 2021 Korhonen järjesti koronapandemiaan liittyneitä kokoontumisrajoituksia rikkoneen mielenosoituksen, joka hajotettiin Helsingissä. Venäjä käytti tapausta esimerkkinä mielenosoitusten tukahduttamisesta länsimaissa.Marikki Nykänen, Kremlin erikoinen poliisiväkivaltavideo yrittää nostaa Suomen tikunnokkaan – ja epäonnistuu surkeasti Iltalehti 13.2.2021, viitattu 25.7.2024 Tapaus oli esillä muun muassa Venäjän ulkoministeriön sivuillaan jakamassa videossa. Korhonen oli entisen kansanedustaja Pirkko Turpeinen-Saaren kanssa mukana Igor Panarinin kirjan julkistustilaisuudessa, jonka Johan Bäckman järjesti Tampereella. Korhonen on kuitenkin myös esittänyt kritiikkiä Bäckmania ja muun muassa Jaana Kavoniusta kohtaan.Janne Riiheläinen, Disinfokentän kaaos ja kahakoinnit Väkivallaton maanpuolustus ja sen henki 19.4.2023, viitattu 25.7.2024 Vuoden 2023 eduskuntavaaleissa Korhonen oli Vapauden liiton ehdokas Uudenmaan vaalipiiristä. Hän sai 388 ääntä.Juha Korhonen Tulospalvelu, Yle, viitattu 25.7.2024 Kampanjassaan Korhonen toi esiin näkemyksen siitä, etteivät poliitikot aja Suomen tai suomalaisten etua. Hän kritisoi arjen kalliita kustannuksia ja terveydenhuollon sekä maatalouden tilaa. Korhonen myös kannatti Euroopan unionista eroamista, mutta piti perusteltuna kansanäänestyksen järjestämistä asiasta. == Lähteet == Luokka:Suomalaiset kansalaisaktivistit Luokka:Vastamedia Luokka:1980-luvulla syntyneet Luokka:Elävät henkilöt